अतः सोsहँ तथा ज्योति से युक्त साधकों ! आप लोगों द्वारा किए जा रहे श्वाँस-प्रश्वाँस द्वारा सोsहँ का अजपा जाप की धारणा (सोsहँ) बिल्कुल ही गलत तो है ही, वेद-पुराण विरुद्ध भी है। इस धारणा से युक्त होकर अजपा-जाप की प्रक्रिया की जाती है तो इसका फल (परिणाम) भी उल्टा (विपरीत) ही होता है। अर्थात् बजाय अहं (हँ) रूप जीव, सः रूप आत्मा से युक्त होने के, और हँसो रूप जीवात्मा का तत्त्वज्ञान के माध्यम से तत्त्वरूप परमात्मा से युक्त होकर मुक्त होने के, उल्टे सः रूप आत्मा वाली शक्ति (तेज) को ही अहं (हँ) रूप जीव से युक्त होकर यह अहं (हँ) रूप जीव बहुत ही बलवान (मिथ्याहंकारी) बनकर तत्त्वरूप परमात्मा के प्रतिकूल (अहंकार तथा सत्यज्ञान रूप तत्त्वज्ञान के प्रतिकूल) मिथ्याज्ञानाभिमान का रूप लेकर सोsहँ-आत्मा से जीव वाली पतनोन्मुखी होते-रहने वाली सहज स्थिति जो वास्तव में योग की कोई क्रिया भी नहीं है, को ही तत्त्वज्ञान तथा इससे युक्त अहंकारी रूप शरीर को ही तत्त्वज्ञानदाता या सद्गुरु रूप अवतारी घोषित कर अनुयायियों को अपने साथ ही जढ़ देते हैं अर्थात् फंसा देते है जिससे कि वे सब परमतत्त्वम् रूप परमात्मा की जानकारी, दर्शन तथा बातचीत करते हुये पहचान से वंचित रह जाते हैंऔर पुनः संसार चक्र में चौरासी लाख का चक्कर काटते रह जाते हैं और तत्त्वरूप परमात्मा भू-मण्डल से पुनः अपने परमधाम को वापस चला जाता है।